Source: http://www.legex.ro/Ordin-66-2020-165284.aspx
Timestamp: 2020-07-15 04:01:45+00:00
Document Index: 342962

Matched Legal Cases: ['articolul 5', 'articolul 6', 'Articolul 6', 'articolul 7', 'articolul 7', 'articolul 71', 'Articolul 71', 'articolul 13', 'articolul 13', 'articolul 14', 'Articolul 14']

Ordinul 66/2020 | Legislatie gratuita
Ordin 66 2020 modifica si completeaza Ordin 129 2016
Ordinul Nr.66 din 06.05.2020
În temeiul art. 7 alin. (5) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare,ministrul afacerilor interne emite următorul ordin: Articolul INormele metodologice privind avizarea şi autorizarea de securitate la incendiu şi protecţie civilă, aprobate prin Ordinul ministrului afacerilor interne nr. 129/2016, publicat în Monitorul Oficial al României, Partea I, nr. 675 din 1 septembrie 2016, se modifică şi se completează după cum urmează: 1. La articolul 5, alineatul (4) se modifică şi va avea următorul cuprins:
(4) Scenariul de securitate la incendiu trebuie să cuprindă toate măsurile de apărare împotriva incendiilor din piesele desenate şi memoriile tehnice. 2. La articolul 6, alineatul (1) se modifică şi va avea următorul cuprins: Articolul 6
(1) Un exemplar din documentaţia care însoţeşte cererea de emitere a avizului sau autorizaţiei se depune în original. 3. La articolul 7, alineatul (3) se abrogă . 4. După articolul 7 se introduce un nou articol, articolul 71, cu următorul cuprins: Articolul 71
(1) În situaţia în care lucrările de modificare şi/sau de schimbare a destinaţiei vizează, în parte sau în întreg, un spaţiu dintr-o construcţie cu funcţiuni mixte sau o construcţie, amenajare ori instalaţie, care nu are autorizaţie de securitate la incendiu, documentaţia de avizare/autorizare trebuie să trateze întregul spaţiu sau întreaga construcţie/amenajare/instalaţie.
(2) Prin excepţie de la alin. (1), avizul/autorizaţia de securitate la incendiu poate fi emis(ă) şi în cazul în care modificările şi/sau schimbarea de destinaţie vizează o parte a spaţiului sau a construcţiei, dacă aceasta se constituie ca un compartiment de incendiu sau este delimitată prin elemente de construcţie similar unui compartiment de incendiu.
(3) În situaţia prevăzută la alin. (2), documentaţia de avizare/autorizare tratează doar partea spaţiului/construcţiei vizate de modificare sau schimbare a destinaţiei.
(4) În scenariul de securitate la incendiu, ca parte a documentaţiei prevăzute la alin. (3), se realizează o analiză a modului în care modificările sau schimbările destinaţiei influenţează cerinţa fundamentală «securitate la incendiu» a întregului spaţiu sau a întregii construcţii. 5. La articolul 13, alineatul (2) se modifică şi va avea următorul cuprins:
(2) Cererea de emitere a avizului sau autorizaţiei poate fi depusă în format electronic însoţită de semnătura electronică a investitorului sau beneficiarului. 6. La articolul 13, după alineatul (2) se introduce un nou alineat, alineatul (21), cu următorul cuprins: (21) Documentaţia tehnică care însoţeşte cererea menţionată la alin. (2) poate fi depusă, de asemenea, în format electronic, caz în care trebuie să conţină şi semnătura tuturor factorilor care concură la proiectarea şi verificarea proiectului. 7. La articolul 14, alineatele (1), (2) şi (4) se modifică şi vor avea următorul cuprins: Articolul 14
(1) Termenul de emitere a avizelor este de maximum 15 zile lucrătoare.
(2) Termenul de emitere a autorizaţiilor este de maximum 30 de zile lucrătoare......... ................ ................ ................ ................ ........ ............
(4) În situaţia în care documentaţia este incompletă, în termen de cel mult 5 zile lucrătoare de la data înregistrării cererii, inspectoratul judeţean comunică solicitantului, în scris, documentele care trebuie depuse spre completare, precum şi faptul că trebuie să ridice documentaţia depusă. Articolul II Prezentul ordin se publică în Monitorul Oficial al României, Partea I, şi intră în vigoare în 30 de zile de la publicare. Ministrul afacerilor interne,Marcel Ion Vela
COMENTARII la Ordinul 66/2020
Momentan nu exista niciun comentariu la Ordinul 66 din 2020
Alte acte pe aceeaşi temă cu Ordin 66/2020
Ordin 129 2016